nvidia/miracl-vision huggingface dataset:
Mlima Luhombero

Mlima Luhombero ni jina la milima miwili ya Tanzania: Maelezo katika ukurasa huu yawe mafupi, na kwa kila maana kuwe na kiungo kimoja tu ambacho kiunge ukurasa kuhusu nia yenye maana hii. Ukiwa umefika hapa kwa kutumia kiungo katika makala nyingine, tafadhali badalisha kiungo kile kiunge makala iliyokusudiwa moja kwa moja.
Mlima Hemwera

Mlima Hemwera unapatikana kaskazini mwa Tanzania katika Mkoa wa Kilimanjaro. Kilele cha juu kiko mita 2,109 juu ya usawa wa bahari.
Mlima Kindoroko

Mlima Kindoroko unapatikana kaskazini mwa Tanzania katika Mkoa wa Kilimanjaro. Kilele cha juu kiko mita 1,929 juu ya usawa wa bahari.
Norwegian

Norwegian (Norwegian Air Shuttle) ni shirika kuu la ndege la Norwei. Lina makao makuu mjini Fornebu. Norwegian inasafiri katika miji 153 kote duniani. Norwegian ilianzishwa mnamo 22 Januari 1993.
Mafunzo.com

Kwa sasa hakuna maandishi katika ukurasa huu. Unaweza kutafuta jina la ukurasa huu katika kurasa nyingine, au tafuta kumbukumbu zinazohusika, lakini huruhusiwi kuanzisha ukurasa huu.
Joseph Butiku

Joseph Waryoba Butiku (alizaliwa tar.) ni Mkurugenzi mtendaji na rais wa Taasisi ya Mwalimu Julius Nyerere (inayojulikana pia kama Mwalimu Nyerere Foundation) na ni msaidizi wa utafiti binafsi na mjumbe binafsi Tanzania. Joseph Butiku, kwa mujibu wa "A Biography of Julius Nyerere" p.66, ni miongoni mwa wanafunzi waliosoma pamoja na Rais wa kwanza na muasisi wa Tanzania Julius Kambarage Nyerere. Joseph Butiku alihudhuria mafunzo ya kijeshi Monduli na alimaliza kama Luteni na hatimaye aliweza kufikia cheo kikubwa cha Meja. Vilevile aliweza kuwa katibu mkuu wa faragha na Mkuu wa Wafanyakazi chini ya Rais Ali Hassan Mwinyi. Alikuwa Katibu mkuu wa Chama cha Mapinduzi CCM kanda ya mkoa wa Mara na baadaye alikuwa Kamishna wa kikanda.
Watrapisti

Watrapisti (ufupisho wa jina la shirika lao ni OCSO, Ordo Cistercensium Strictae Observantiae) ni wamonaki wa Kanisa Katoliki wanaofuata kikamilifu urekebisho wa umonaki wa Kibenedikto ambao ulianza Citeaux (leo nchini Ufaransa) tarehe 21 Machi 1098 ukaenea haraka kila mahali katika karne ya 12, hasa kutokana na mvuto wa mwanashirika Bernardo wa Clairvaux. Jina linatokana na monasteri ya La Trappe, Normandy, ambapo mwaka 1664 Armand Jean le Bouthillier de Rancé alianzisha tapo lenye msimamo mkali zaidi kuhusu kazi za mikono, kimya, kujinyima chakula, kujitenga na ulimwengu na kukataa masomo mengi. Kwa sasa (2018) wana monasteri 168 katika mabara yote. Wasitoo wengine wanaunda shirikisho la O.Cist..
Charles Lavigerie

Charles Martial Lavigerie (1825-1892) alikuwa askofu mkuu wa Algiers, Aljeria, na kardinali wa Kanisa Katoliki. Ni maarufu hasa kwa kuanzisha mwaka 1868 shirika la Wamisionari wa Bibi Yetu wa Afrika (kifupi: Wamisionari wa Afrika, M. Afr.) linalojulikana kwa Kiingereza kama "White Fathers" (kwa Kifaransa "Pères Blancs"), kutokana na rangi ya kanzu yao. Lengo lilikuwa hasa uinjilishaji wa bara la Afrika, na kweli wanashirika walijitosa kufanya kazi kubwa ambayo inaendelea hata leo, ambapo lina mapadri kama 1,500. Kisheria ni shirika la maisha ya kitume. Wanashirika hawaweki nadhiri kama watawa, ila kiapo cha kufanya umisionari kwa Waafrika hadi kifo chao. Kwa agizo la mwanzilishi wao wanatakiwa kuishi katika jumuia yenye wamisionari kutoka nchi mbalimbali na kutumia hata kati yao lugha ya wenyeji. Barua yake ya mwaka 1886 kwa Papa Leo XIII inasema: "Wao wanataka utawala, utaalamu na uchumi. Sisi basi, tujitahidi kuleta Ukristo na uhuru wa kweli. Afrika iwe nchi ya Waafrika, nao Waafrika wasigeuzwe kuwa Wazungu weusi."
NACADA Kenya

NACADA Kenya (kifupisho cha: National Agency for the Campaign against Drug Abuse) ni taasisi ya serikali ya Kenya ambayo inapigana na matumizi mabaya ya pombe na dawa za kulevya. Dhana kuhusu NACADA Kenya ilianzishwa mwaka 1996 wakati kamati ya kuangalia utumizi wa dawa vibaya ilianzishwa. Baadaye, mwaka 2001, NACADA Kenya ilitengenezwa. Minajili yake wakati huo ilikuwa kuwaelimisha hasa vijana kuhusu kujiepusha na matumizi ya mihadarati na jinsi ya kujiepusha na ulevi.
Dopamini

Dopamini (kwa Kiingereza: dopamine) ni kemikali inayofanya kazi haswa katika mfumo wa neva kuwasilisha jumbe kutoka nyuroni moja hadi nyingine. Mwili unaizalisha kemikali hiyo, na mfumo wa neva unaitumia na kutuma ujumbe baina ya seli za neva. Dopamini inafanya kazi kujuvya namna gani tuhisi furaha: hii ni sehemu kubwa sana ya utofauti wa uwezo wa binadamu kufikiria na kupanga, kwa kuwa inasaidia kujitahidi, kuzingatia na kutafuta mambo tuyapendayo.
Sauti Sol

Sauti Sol ni bendi ya afro-pop ya Kenya iliyoanzishwa mjini Nairobi,  Kenya, na waimbaji Bien-Aimé Baraza, Willis Chimano na Savara Mudigi mwaka wa 2005.    Hapo awali kilikua kikundi cha cappella, mpiga gitaa Polycarp Otieno alijiunga kabla ya kujiita Sauti Sol.  Sauti Sol walitoa albamu yao ya kwanza ya studio, Mwanzo, tarehe 1 Novemba 2008, na kupata sifa kubwa kutoka kwa wakosoaji. Albamu yao ya pili ya studio, Sol Filosofia, ilitolewa tarehe 25 Februari 2011, na kuwapa kundi hilo tuzo na uteuzi kadhaa katika mchakato huo. Tarehe 18 Juni 2012, bendi hiyo ilitoa albamu ya muda mfupi kwa kushirikiana na rapa na mtayarishaji wa rekodi kutoka Afrika Kusini, Spoek Mathambo. Albamu yao ya tatu ya studio, Live and Die in Afrika, ilitolewa mtandaoni tarehe 21 Novemba 2015. Bendi hiyo imefanya ziara kadhaa zilizofanikiwa barani Afrika na Ulaya, ikiongoza chati za muziki nchini Kenya na kupata umaarufu wa kimataifa kupitia maonyesho barani Ulaya na Marekani, pamoja na kuonekana kwenye televisheni na kupata tuzo na uteuzi mbalimbali. Hii ni pamoja na onyesho lao la tamasha la mwaka 2011 nchini Kenya na kundi la a cappella kutoka Afrika Kusini, Ladysmith Black Mambazo. Bendi hiyo pia imepokea tuzo na uteuzi wa ndani na wa kimataifa, ikiwemo kwenye Kisima Music Awards, Channel O Music Video Awards, MTV Europe Music Awards, na BET Awards.
Makuyu

Makuyu ni mji wa kaunti ya Murang'a nchini Kenya wenye wakazi 71,913 (sensa ya mwaka 2009). Ni kata ya Eneo bunge la Maragua.
Burnt Forest

Burnt Forest ni mji wa Kenya katika kaunti ya Uasin Gishu. Wakazi walikuwa 32,649 wakati wa sensa ya mwaka 2009.
Suneka

Suneka ni mji wa Kenya katika kaunti ya Kisii. Mwaka 2009 ulikuwa na wakazi 60,730.
Modafinil

Modafinil (huuzwa kwa jina la Provigil miongoni mwa dawa nyingine) ni dawa ya kutibu usingizi kutokana na sababu mbalimbali kama vile narcolepsy. Utafiti juu ya ufanisi wake kwa matumizi hayo bado haujakamilika. Dawa hii huwa inachukuliwa kwa kinywa. Madhara ya kawaida ni pamoja na maumivu ya kichwa, wasiwasi, shida ya kulala, na kichefuchefu. Madhara makubwa yanaweza kujumuisha athari kama vile anaphylaxis, ugonjwa wa Stevens-Johnson, au njozi. Haijulikani ikiwa matumizi wakati wa ujauzito ni salama. Kiasi cha dawa kinachotumiwa kinahitaji kubadilishwa kwa walio na matatizo ya figo au ini. Haipendekezwi kwa wale wenye Shinikizo la juu la damu. Jinsi inavyofanya kazi si wazi kabisa. Uwezekano mmoja ni kwamba inaweza kuathiri maeneo ya ubongo yanayohusika na mzunguko wa usingizi. Modafinil iliidhinishwa kwa matumizi ya matibabu nchini Marekani mwaka 1998.
The Kershaw Sessions

"The Kershaw Sessions" ni jina la albamu kutoka kwa mwanamuziki wa muziki wa dansi mwenye asili ya Kongo-Tanzania, Remmy Ongala. Albamu imetoka mwaka 1994 kwa mujibu wa mtandao wa Discogs na WorldCat—vilevile 1995 kwa mujibu wa mtandao wa Allmusic, MuzikiekWeb na RateYourMusic. Albamu ilitayarishwa jijini London, Uingereza kupitia studio za Strange Roots—chini ya usimamizi wa mhandisi wa muziki mbalimbali ikiwa ni pamoja na John Taylor (nyimbo: 5-8), Mike Robinson (nyimbo: 1-4), Ralph Jordan (nyimbo: 9-12), Simon Askew (nyimbo: 5-8). Mbali na wataalamu wa kupanga vyombo, bado kulikuwa na kikosi kazi cha Remmy kilichofanikisha utayarishaji wa albamu hii. Hii ni orodha ya nyimbo zinazopatikana katika albamu hii.
Kenya National Bureau of Statistics

Kenya National Bureau of Statistics (kifupi: KNBS; Taasisi ya Kitaifa ya Takwimu ya Kenya) ni taasisi ya serikali ya Kenya iliyopewa kazi ya kutunza takwimu za nchi hii Sheria ya Takwimu (Statistics Act 2006) inataja wajibu wake kama ifuatavyo: KNBS ilitanguliwa na idara ya takwimu ya serikali. Sheria ya 2206 iliunda taasisi mpya yenye kiwango kikubwa cha madaraka ya kuendesha mambo yake bila kutegemea maagizo ya mara kwa mara kutoka serikalini.
Astronomia ya kimagharibi

Elimuanga ya kimagharibi inataja elimu ya nyota jinsi ilivyopata msingi wake katika utamaduni wa Ugiriki ya Kale. Ni mapokeo ya pamoja kati ya utamaduni wa Waislamu na utamaduni wa Ulaya, tofauti na mapokeo katika sehemu nyingine za Dunia kama vile Bara Hindi au China. Wagiriki walipokea habari nyingi kutoka wataalamu wa Babeli na Mesopotamia (Iraki ya leo). Elimu ya Wagiriki iliyokusanywa katika Almagesti ya Klaudio Ptolemaio iliendelezwa kwa karne kadhaa hasa kati ya wataalamu wa nchi za Uislamu katika Asia ya Magharibi (au Mashariki ya Kati) ikaendelea kuwa msingi wa elimuanga ya kisasa iliyokua katika Ulaya tangu karne ya 16 na utafiti wa Kopernikus. Kwa hiyo kuna mapokeo ya pamoja katika elimu ya nyota ya nchi za Ulaya na nchi za Kiislamu. Inatumia namna ileile ya kupanga nyota katika kundinyota lililo tofauti na maeneo mengine ya Dunia kama Bara Hindi au China pamoja na Asia ya Mashariki. Kutokana na msingi ule kuna pia majina ya nyota yanayotumiwa kwa pamoja katika lugha za Ulaya na Kiarabu. Majina ya nyota nyingi ni ya Kiarabu ilhali majina ya makundinyota yanarejelea mara nyingi mitholijia ya Ugiriki.
Ahmad Nassir

Makala (au sehemu ifuatayo ya makala) inatoa habari bila kuonyesha vyanzo au uthibitisho wowote.Ona namna ya kutaja vyanzo hapa: Wikipedia:Umaarufu na Kutaja vyanzo.Ni lazima kuboresha makala kwa kutafuta vyanzo na kuvitaja kama marejeo, la sivyo sehemu ya makala au yote kabisa inaweza ikafutwa.Unaweza kuondoa kigezo hiki mara baada ya vyanzo sahihi kuwa vimeingizwa katika makala Ahmad Nassir Juma Bhalo (Kuze, Mombasa, 26 Mei 1936 - 9 Januari 2019) alikuwa malenga Mswahili wa Mombasa. Kwa upande wa babake alikuwa Mtangana na kwa mamake alikuwa Mkilindini. Haya ni miongoni mwa makabila ya asili ya Kiswahili Cha Kimvita, yaani Mombasa. Kama watoto wengine wa Mombasa wa wakati huo aliingia chuoni kusoma Qurani na dini ya kiislamu. Mafunzo hayo aliyapata kwa babu yake Sheikh Muhammad Ahmad Matano, mpaka alipohitimu. Baada ya mafunzo hayo, alikwenda shule ya kizungu kwa wakati huo ikijulikana kama Arab Boys (Serani Primary School) hapo hapo Mombasa,Kwa bahati mbaya hakumaliza masomo yake na aliwata (aliwacha) akiwa darasa la nne, na akaanza kufanya kazi. Bwana huyu alikuwa mshairi mashuhuri katika uwanda (uwanja) wa mashairi, alijulikana sana kwa jina la Ustadh Bhalo. Bhalo ni lakabu ya babu yake mzaa baba yaani Juma Bhalo; na Ustadh ni cheo alichopewa na mhariri wa gazeti moja la Mombasa lilokuwa likiitwa Sauti ya Pwani, baada ya kupata diploma yake ya ushairi. Lugha aliyotumia Ahmad Nassir kutungia mashairi yake ni ile ya ki-Mvita , tena cha ndani
Maua, Kenya

Maua ni mji wa Kenya ya Kati, katika kaunti ya Meru. Mwaka 2009 ulikuwa na wakazi 49,012. Ni kata ya eneo bunge la Igembe Kusini.
Félix Tshisekedi

Félix Antoine Tshisekedi (alizaliwa 13 Juni 1963) ni kiongozi wa chama cha Muungano wa Demokrasia na Maendeleo ya Jamii (UDPS), chama cha zamani na chama cha upinzani cha Jamhuri ya Kidemokrasia ya Kongo. Mwishoni mwa mwaka 2008, Tshisekedi alitajwa kuwa Katibu Mkuu wa UDPS wa mahusiano ya nje. Mnamo Novemba 2011, alipata kiti katika Bunge la Taifa, akiwakilisha mji wa Mbuji Mayi katika mkoa wa Kasai-Mashariki. Tarehe 10 Januari 2019, ilitangazwa kwamba Tshisekedi amechaguliwa kuwa rais wa nchi katika uchaguzi mkuu wa tarehe 30 Desemba 2018, kwa kuwashinda Martin Fayulu na Emmanuel Ramazani Shadary. Baada ya Fayulu kukata rufaa, tarehe 19 Januari Mahakama Kuu ilithibisha ushindi wa Tshisekedi, ingawa Umoja wa Afrika, Kanisa Katoliki na nchi kama Ufaransa wa Ubelgiji walipinga tena.
Ferdinand von Richthofen

Ferdinand von Richthofen (alizaliwa 5 Mei 1833 - 6 Oktoba 1905) alikuwa mwanasayansi kutoka Ujerumani. Alizaliwa huko Carlsruhe nchini Ujerumani, na alifundishwa katika Gymnasium ya Katoliki huko Breslau. Alijifunza mambo ya madawa katika Chuo Kikuu cha Breslau na Chuo Kikuu cha Humboldt jijini Berlin.
Bruno Tshibala

Bruno Tshibala Nzenze (alizaliwa 20 Februari 1956) ni mwanasiasa wa Jamhuri ya Kidemokrasia ya Kongo aliyekuwa Waziri Mkuu wa nchi hiyo tangu Mei 2017. Alianza harakati za kisiasa wakati akiwa mwanafunzi mwezi Aprili 1980 akiwa na umri wa miaka 25 alipoingia chama cha siasa cha Zaire wakati wa utawala wa Mobutu Sese Seko. Mnamo Desemba 1980, yeye na wabunge kumi na tatu waliandika barua ya kumuomba Rais Mobutu mageuzi ya kidemokrasia wakati nchi ilikuwa bado chini ya mfumo wa chama kimoja. Tarehe 7 Aprili 2017, Rais Joseph Kabila alimteua kuwa Waziri Mkuu na alianza kazi rasmi tarehe 18 Mei 2017.
Milima Makaleha

Milima Makaleha (inayojulikana kama [mɐkəlɛhə] au [mɐtəlɛhə] katika Kihawaii) ni safu ya milima ambayo ipo katika kata ya Kauai upande wa mashariki wa funguvisiwa la Hawaii kilichopo Kauai. Kimo cha juu ni takriban mita 980 (futi 3,215) juu ya usawa wa bahari. Jina limetokana na mahali panapoitwa Makaleha, neno la Kihawaii ambalo la kikabila kwa kirefu cha neno maka inamaanisha "jicho" na leha inamanisha "kuinua". Usitaje majina ya madiwani na viongozi au maafisa wengine wa sasa maana wanabadilika haraka mno.
Lenzi

Lenzi ni kitu kilicho angavu (kama vile kioo, plastiki au hata tone la maji) ambacho kina uwezo wa kubadili taswira ya kitu kwa kupindisha miale ya nuru ambayo inapita kwenye kitu hicho. Lenzi inaweza kufanya kitu kuonekana kikubwa, kidogo, au juu-chini-chini-juu. Sehemu nyingine ambazo lenzi hutumika ni kwenye miwani, kamera, projekta, hadubini, darubini, vioo vya kukuza, n.k. Kila jicho pia lina lenzi yake asili. Huwa zinafanya kazi kwa kupindisha mwanga. Lenzi zina maumbo matatu makuu. Kila umbo hubadilisha taswira (kuifanya iwe kubwa au ndogo). Aina tatu hizo ni: Neno "lenzi" linatokana na neno la Kiingereza Lens ambalo limetokana na Kilatini "lentil," kwa sababu lenzi za awali zilikuwa na umbo kama dengu. Rekodi ya zamani ya maandishi ya lenzi ya Kigiriki ya Aristophanes, inatujulisha ya kwamba lenzi zilitumiwa kukusanya miale ya jua ili kufanya moto Galileo Galilei kwa kawaida anaaminika kuwa alitumia lenzi ili kutengeneza darubini ya kwanza. Hata hivyo, yeye tu alibadilisha na kuboresha muonekano kama aliyojifunza kutoka kwa wataalamu wa Uholanzi kama vile Hans Lippershey. Huenda alikuwa ndiye wa kwanza kutumia teknolojia ili kufanya uchunguzi sahihi wa nyota
Meddie Kagere

Meddie Kagere (alizaliwa 10 Oktoba 1986).ni mchezaji wa soka wa Rwanda aliyezaliwa Uganda ambaye anacheza katika klabu ya Singida Big Star inayoshiriki Ligi Kuu Tanzania Bara na timu ya taifa ya Rwanda. Kagere alijiunga na klabu yake ya kwanza huko Ulaya wakati wa dirisha la uhamisho wa majira ya joto 2014, alipojiunga na Albania Superliga katika klabu ya KF Tirana baada ya mkataba wa miaka miwili kuisha alirudi katika klabu yake ya awali ya Rayon Sports FC ya kwa $ 10,000. Mnamo 1 Januari 2015, Kagere alitolewa na KF Tirana na kujiunga na Gor Mahia ya Kenya. Baada ya kufanya vizuri katika mwaka 2018 SportPesa Super Cup, wakati alikuwa mchezaji wa Gor Mahia F.C, alifunga goli la kwanza dhidi ya Simba S.C., hatimaye alisajiliwa na mabingwa hao wa Ligi Kuu ya Tanzania Simba S.C. Katika msimu wa 2019/20 ni mmoja kati ya wachezaji bora.
Kwinini

Kwinini ni alkaloidi ambayo inaweza kupunguza homa, inayofanya kazi dhidi ya malaria, maumivu na uvimbe. Gome la mti wa familia ya Cinchona imejaliwa kwinini ya asili. Mti huo unapatikana huko Andes, Amerika ya Kusini, Indonesia, na Kongo. Kwinini inaweza pia kutengenezwa na binadamu, lakini hii ni ghali zaidi, hivyo ni bora kuichukua kutoka kwenye magome ya miti. Kwinini ilikuwa tiba ya kwanza ya malaria, iliyojulikana huko Ulaya mwaka 1631, na labda mapema kwa watu wa asili wa Amerika ya Kusini. Hata leo, kwinini hutumiwa kutibu aina fulani za malaria, wakati dawa nyingine zinashindwa au hazipatikani. Kwa njia hiyo, kwinini kwa sasa ni mojawapo ya tiba bora zaidi ya malaria, ambayo husababishwa na plasmodiamu aina ya falciparum. Kwa aina nyingine za malaria, kwinini haitumiki tena.
Ludwig Aschoff

Albert Ludwig Aschoff (10 Januari 1866 - 24 Juni 1942) alikuwa daktari bingwa wa Ujerumani wa magonjwa ya damu. Alichukuliwa kuwa ni mmoja wa wataalamu wa mwanzo wa karne ya 20 na daktari muhimu wa Ujerumani baada ya Rudolf Virchow. Askoff alizaliwa huko Berlin, Ujerumani. Alijifunza mambo ya madawa katika Chuo Kikuu cha Bonn, Chuo Kikuu cha Strasbourg, na Chuo Kikuu cha Würzburg. Baada ya kuimarisha uwezo wake mwaka 1894, Ludwig Aschoff alichaguliwa kuwa profesa wa ugonjwa wa damu wa hospitali ya Göttingen mnamo mwaka wa 1901. Aschoff alihamishwa hospitali na kupelekwa Marburg mwaka 1903 ili awe mkuu wa idara ya anatomy pathological.
Kamerun ya Kiingereza

Kamerun ya Kiingereza (British Cameroons) ilikuwa sehemu ya magharibi ya koloni ya awali ya Ujerumani iliendelea kama eneo la kudhaminiwa chini ya Uingereza kuanzia mwaka 1922 hadi 1961. Wakati wa mwisho wa ukoloni wananchi wa sehemu ya kaskazini walipiga kura ya kuunganika na Nigeria, ilhali watu wa sehemu ya kusini waliamua kujiunga na Kamerun. Kamerun ya Kiingereza ilikuwa sehemu ya koloni la Kamerun ya Kijerumani hadi Vita Kuu ya Kwanza ya Dunia. Mwaka 1914 koloni hili lilivamiwa na Uingereza kutoka Nigeria, Ufaransa kutoka maeneo yao ya Afrika ya Kifaransa na Ubelgiji kutoka Kongo. Mwaka 1916 jeshi la Kijerumani ilisalimu amri na koloni liligawiwa baina ya Uingereza na Ufaransa. Mwaka 1922 Shirikisho la Mataifa lilikubali rasmi ugawaji huu na kukabidhi Kamerun kwa Ufaransa na Uingereza kama maeneo ya kudhaminiwa. Sehemu ya Uingereza ilikuwa takriban asilimia 20 za Kamerun ya Kijerumani ya awali. Waingereza waligawa sehemu yao katika mikoa miwili: ya kaskazini na kusini na kuitawala kama sehemu ya Nigeria. Baada ya Vita Kuu ya Pili ya Dunia usimamizi wa maeneo ya kukabidhiwa ulihamia mikononi mwa Umoja wa Mataifa ulioamua ya kwamba maeneo hayo yapewe uhuru kuanzia mwaka 1960. Ilhali Kamerun ya Kiingereza ilitazamiwa kuwa ndogo mno kwa kuanzisha nchi ya pekee, pia haikuwa na eneo mfululizo, wananchi walipewa chaguo cha kujiunga na nchi jirani. Wakazi wa mkoa wa kaskazini walipoishi Waislamu wengi walipiga kura kuwa sehemu ya Nigeria (kwa 60%) lakini wananchi wa mkoa wa kusini waliamua kujiunga na Kamerun ya Kifaransa katika Shirikisho la Jamhuri ya Kamerun . Tangu 1972 muundo wa nchi ulibadilishwa kuacha mfumo wa shirikisho na kuwa jamhuri ya muungano inayokazia zaidi matumizi ya lugha ya Kifaransa ingawa Kiingereza bado ni moja ya lugha rasmi
Chuchunge

Jenasi 8 na spishi 60, 18 katika Afrika: Chuchunge, chuchungi, vidau, viroho, makule, mikeke au misusa ni samaki wa baharini wa familia Hemiramphidae katika oda Beloniformes ambao taya la chini ni refu zaidi sana kuliko taya la juu (isipokuwa katika spishi za jenasi Chriodorus na Oxyporhamphus). Wanatokea katika maji vuguvugu ya dunia na huogelea karibu na uso wa maji. Huishi baharini hasa lakini spishi kadhaa hukaa katika mito na milango yao. Ingawa sio muhimu sana kwa biashara, samaki hawa wa malisho husaidia uvuvi wa mafundi na masoko ya kienyeji duniani kote. Pia huliwa na samaki wengine mbuai wenye thamani ya biashara, kama vile sulisuli, nguru na papa. Chuchunge ni samaki waliorefuka na kunyooshwa na waliotoholewa ili kuishi katika maji ya wazi. Wanaweza kukua hadi urefu sanifu (yaani bila pezimkia) wa zaidi ya sm 40 katika kisa cha chuchunge mwembamba. Magamba ni makubwa kiasi yenye umbo la duaradufu laini na hutolewa kwa urahisi. Hakuna miiba katika mapezi. Sifa ya kutofautisha ni kwamba jozi ya tatu ya mifupa ya juu ya koromeo imeungana katika kombe. Chuchunge ni moja ya familia kadhaa za samaki ambazo hukosa tumbo, na zote zina kifaa cha mataya ya koromeo (kinu cha koromeo). Takriban spishi zote zina taya la chini lililorefuka, angalau wakiwa wachanga, ingawa kipengele hiki kinaweza kupotea wakati samaki wanapokomaa, kwa mfano katika jenasi Chriodorus
Nadharia

Nadharia (kutoka neno la Kiarabu; kwa Kiingereza: "theory") ni mkusanyo wa taarifa mbalimbali zenye ukweli ndani yake bila kuegemea upande fulani. Katika lugha nyingi za Ulaya, neno hili asili yake ni katika Kigiriki cha kale lakini kwa matumizi ya kisasa imechukua maana kadhaa zenye kuhusiana nalo. Nadharia zinaongoza shughuli za kupata ukweli badala ya kufikia malengo, na huwa haiegemei upande wowote. Nadharia inaweza kuwa jumla ya ujuzi ambao unaweza au usiweze kuambatana na mafunzo ya kimatendo. Kuunda nadharia ni kutengeneza ujuzi.
Malcom Forbes

Malcolm Stevenson Forbes (19 Agosti 1919 - 24 Februari 1990) alikuwa mjasiriamali wa Marekani aliyejulikana sana kama mchapishaji wa jarida Forbes lililoanzishwa na baba yake B. C. Forbes. Pia alijulikana kama mtetezi mkali wa ubepari na biashara ya soko huria.
Kimeta

Kimeta (kwa Kiingereza: Anthrax) ni ugonjwa wa kuambukiza. Wanadamu wote na wanyama wanaweza kupata huu ugonjwa. Inasababishwa na bakteria bacthus anthracis. Pia huwapata wanyama wenye kwato kama vile ngamia na twiga. Spora au chembe za bakteria zinaweza kuishi kwa mamia ya miaka. Kwa kawaida watu hupata ugonjwa huo kutoka kwa wanyama. Kwa kawaida haiambukizi kutoka kwa mtu mmoja hadi mwingine. Kimeta kinaweza kutibiwa na antibiotiki. Pia kuna chanjo dhidi yake. Ikiwa haitatibiwa mapema, ugonjwa wa kimeta husababisha kifo.
Nahrees

Nahrees ni mhusika wa kubuni ambaye ametengenezwa na kampuni ya kutengeneza filamu ya huko nchini Marekani ijulikanayo kama Marvel Comics. Mhusika huyu ni miongoni mwa wahusika wasiowanadamu ambaye alitumwa katika Dunia mnamo mwaka 1992. Mhusika huyu amepewa uwezo wa kutengeneza umeme kutoka katika mwili wake. Alihusika katika mateka wa Marekani wakati wa Vita ya Kimya. Uvamizi uliendeshwa na Fantastic Four na alitekwa na ONE.
Kalamini

Kalamini (pia inajulikana kama losheni ya kalamini) ni dawa inayotumika kutibu mwasho wa kiasi. Hii ni pamoja na muunguzo wa jua, kuumwa na wadudu, mwaloni wa sumu, au hali nyingine za mwasho wa ngozi. Inaweza pia kusaidia kuondoa mwasho. Hupakwa kwenye ngozi kama mafuta au losheni. Pia kalamini hutumika kama tiba ya tetekuwanga. Madhara yanaweza kusababishwa na kalamini ni muwasho kama ikitumika vibaya. Inachukuliwa kuwa salama katika kipindi cha ujauzito. Kalamini ni mchanganyiko wa oksaidi ya zinki na 0.5% ya oksidi ya chuma (Fe2O3), huzalishwa na viungo vya ziada kama vile phenol na hidroksidi ya kalisi.
Kikwit

Kikwit ni mji ulio makao makuu ya mkoa wa Kwilu, katika Jamhuri ya Kidemokrasia ya Kongo (zamani ilijulikana kama Zaire). Makadirio ya idadi ya watu ni 397,737 (2012).
Kashofu Institute

Kashofu Institute ni shule ya sekondari ya binafsi mjini Idjwi, Jamhuri ya Kidemokrasia ya Kongo. Shule hii ni ya Kikristo.